Hofsaak teen Zoeloe-koning kan nog langer sloer | Maroela Media
Deur Tony Carnie, GroundUp
Goodwill Zwelithini. (Foto: GovernmentZA)
'n Hofgeding teen die Zoeloe-koning Goodwill Zwelithini is die week ter elfder ure uitgestel ná regter Peter Olsen die regspartye in kennis gestel het dat die KwaZulu-Natalse regterpres. Achmat Jappie dié saak voor 'n vol regsbank wil laat dien.
Die saak handel oor miljoene rande se huur wat in die Ingonyama Trust betaal is. Zwelithini is die enigste trustee van dié trust. Lede van die landelike gemeenskap in dié provinsie beweer dat hulle gedwing is om huur in die trust in te betaal, sonder dat hulle daarvan verwittig is.
Twee dae sou vir die saak opsy gesit word, maar wat die saak ingewikkeld maak, is dat meer as een regter se rooster nou betrokke is en dat 'n tyd waarin al die regters beskikbaar is, gevind moet word.
Die saak sou eerskomende Vrydag in die hooggeregshof in Pietermaritzburg aangevoer word. Prokureurs wat vir die inwoners optree, het gehoop om dán vrae te vra oor hoe miljoene rande se huurinkomste deur die Ingonyama Trustraad bestee is.
Die saak kan egter nou eers volgende jaar aangehoor word, weens die versoek dat 'n volbank regters dit aanhoor.
Olsen het aangedui dat 'n versoek dat die saak televisiedekking geniet, ook eers deur die regsbank oorweeg moet word.
Lawson Naidoo, uitvoerende sekretaris van die Raad vir die Bevordering van die Suid-Afrikaanse Grondwet (CASAC), wat een van die belangrikste partye in die saak is, het Dinsdagaand gesê hy is geskok om te hoor van die vertraging.
"Waarom wag ons vir die elfde uur om dit aan te kondig, as die saak reeds maande gelede aanhangig gemaak is? Ons verstaan ​​dit nie, en sou ten minste verwag het dat ons die geleentheid gegun word om vertoë te rig alvorens die besluit [om uit te stel] geneem is," het Naidoo gesê.
Luidens hofstukke het die Ingonyama Trust gedurende 2017 meer as R106 miljoen van huurkontrakte en kommersiële huurkontrakte ontvang op landelike grond wat deur die trust beheer word.
Die trust bestaan sedert 1994 en behartig sowat 'n derde van KwaZulu-Natal se grond onder die koning.
Die hofsaak word egter uit sekere kringe as 'n polities gelaaide aanval gesien. Die voorsitter van die Ingonyama Trust-raad, Jerome Ngwenya, het die hofsaak beskryf as 'n "direkte aanval teen Sy Majesteit Amakhosi en die Zoeloe-nasie".
"Ons loop die gevaar om die Zoeloe-nasie [van] die laaste kledingstuk wat hulle dra, te ontneem," het Ngwenya in 'n eedsverklaring verklaar, en bygevoeg dat die hofsaak "oneerbiedig en uitlokkend" is.
Die aansoekers, CASAC, die Landelike Vrouebeweging en sewe landelike inwoners van die provinsie, beweer egter die Ingonyama Trust en die Ingonyama Trustraad het sedert 2007 die veiligheid van verblyfreg en inwoners van die trust ondermyn. "Hulle het grond in KwaZulu-Natal gehou en geld daaruit afgepers deur inwoners onwettig te dwing om huurooreenkomste te sluit en huur aan die trust te betaal om op die grond te bly woon."
Goodwill Zwelithini GroundUp KwaZulu-Natal
Wil die trotse zoeloes nou ook by die land se feeeloasers aansluit op die Soustrein? As jy land huur, pappa, dan betaal jy. As jy land koop, dan betaal jy. Soos die zoeloes sê Khoka.
Klink na 'n Z-handjie in die jampot. Wanneer het die Zoeloe-koning 'n eie land bekom? Ons wag op die papiere. Betaal die koning belasting en huur aan die ontvanger of betaal ons hom om te regeer? Sy twak-rietdansrituele ootree die wet ooreenkomstig vroueregte en hy het reeds talle vroue waarvoor ond belastingbetalers ook moet opdok.
Nee kyk, hul ken maar van skelm wees hoor…………
Die feodalisme of leenwese, waaraan dit my laat dink, was 'n stelsel wat die maatskaplike, politieke en ekonomiese lewe van die Europese Middeleeue gekenmerk het – die term verwys na die oorheersing van afhanklike maatskaplike klasse soos burgers, boere, sogenaamde horiges en lyfeienes deur wêreldlike en geestelike grondbesitters. Laasgenoemdes se voorregte, belangrike politieke status en leefwyse is deur die staat gesteun of tenminste geduld.
Die koning het baie vroue en kinders en karre en dit kos baie om te onderhou. Kreef en garnale en susjie is duur. Om oorsee te reis met so 'n groot gevolg vra baie geld.